Kedves Szülő!

Az általános beiratkozáshoz szükséges okmányok mellett (gyerek személyi azonosítója, lakcímkártyája)

* az 5. éves orvosi státusz adatlapot és
* az oltási kiskönyvet

is vigyék magukkal az iskola beiratkozáshoz.

Az Országos Epidemiológiai Központ módszertani levele a védőoltásokkal kapcsolatban előírja, hogy a „Gyermekközösségbe, továbbá alsó- és középfokú oktatási intézménybe csak az előírt oltásokkal rendelkező gyermekek vehetők fel.”

Erről **a gyermek egészségügyi kiskönyvé**ből (oltási kiskönyv) tájékozódhat az iskola.

A beiratkozáskor az iskolavédőnők jelen vannak és az esetlegesen hiányzó oltásra és annak pótlására a szülők figyelmét fel tudják hívni.

A hirdetményben említett „az iskolába lépéshez szükséges fejlettség elérést tanúsító igazolás” a 14/1994. (VI. 24.) MKM rendelet 5. számú melléklete.

Ez az **„Adatlap a fejlődési szint megítéléséhez az iskolai felkészítés elősegítésére**” nyomtatvány (az 5. éves orvosi státusz adatlap) a háziorvosnál szerezhető be és ő is tölti ki.

A szűrővizsgálatok nem a nevelési intézményben történnek, így ezek az iratok az óvodai dokumentációkhoz nem kerülnek csatolásra. Mindkettő dokumentummal a szülők rendelkeznek.

Üdvözlettel:

Kleinné Németh Judit

intézményvezető